Van valakinek egy Clubhouse meghívója?

Mikor először szembejött a kérdés Instagram-storyban, bevallom eufórikus izgalom fogott el, mert már eljátszottam néhányszor azzal a gondolattal, hogy a szesztilalom inspirációja nyomán megjelennek egy szép napon a kijárási korlátozások kiskapujaként az olyan speakeasy bárok, ahol teljesen törvényen kívüli körülmények között asztalosműhelyeken vagy nyilvános toaletteken keresztül megközelíthető helyeken újraindulhat a kiéhezettetett extrovertált túlmozgásosak szociális élete. De csalódnom kellett - elsőre. A Clubhouse ugyanis egy új közösségi média platform, ami ugyan a nagydumásokat célozza, de a szociális élet és a találkozások az otthonunk kényelméből (rabságából?) kivitelezhetőek egy merőben új konstrukcióban.